111 
kun at være et Strukturforhold i Huden og kan, da det har sin 
største Udstrækning ned paa Cephalothorax’ Sider, umuligt bruges 
som Fasthæftningsapparat. Hvis det er andet end en ejendommelig 
Hudstruktur, og spiller det nogen direkte Rolle i Dyrets Liv, da 
kan det vistnok kun være som et Stridulationsorgan _ dog 
dette er højst problematisk; kun de talrige, skarpe Kitintakker, der 
omrande Buerne, leder Tanken hen derpaa. Hvis det imidlertid er 
dette, maatte det have noget at gnide imod, og dette kunde da 
kun være ét: 2det Par Antenners Inderside, men med Undtagelse 
af en rig Beklædning af Haar har jeg ikke kunnet finde ejen¬ 
dommelige Hudstrukturer der. — Fra Organets Underside strækker 
sig en svag Linie hen over 2det Par Antenners Tilhæftningspunkt 
og bøjer i en Bue op imod Ephippien; ganske samme Forhold haves 
hos D. Schæjferi. 
Hvad Øjet angaar, er dette meget stort, beliggende temme¬ 
lig langt inde paa Cephalothorax; macula cerebralis fattes. Ab~ 
domen er udstyret med 3 Processer; den første er højest, bred 
forneden og tilbagekrummet, den anden noget mindre og 3dje bred 
og fiad; alle 3 Processer ere haarede. Postabdomen er i det hele 
kort og plump, Bagranden stærkt buet og udstyret i sin nederste 
Del med 10—12 meget korte, svage Torne. Halekløerne ere yderst 
korte, plumpe og ved deres Grund forsynede med en Række længere 
stive Børster, foran hvilke en Række langt finere strækker sig ud 
mod Spidsen. 
Hvad endelig Lemmerne angaar, da er 1ste Par Antenner 
særdeles kort og rager kun tapformet frem fra Hovedets Bag¬ 
rand. 2det Par Antenner viser sig i fuld Overensstemmelse med, 
hvad vi træffe hos Slægten Daphnia. Da Formen i mer end et 
Punkt leder Tanken hen paa Sididerne, særlig Sida selv, er det 
nødvendigt at faa at vide, hvorledes Benene forholde sig og 
specielt 1ste og 2det Benpar. Jeg henviser her kun til mine 
Tegninger og beder dem sammenlignede med Sars’ ((60 a), T. I, 
Fig. 9) af Sida crystallina og L. Lunds ((36), T. YI, Fig. 1—2) 
af Daphnia Schæfferi ; man vil da se, at der paa hvert Punkt 
